CELEX: 32011D0805
Language: hu
Date: 2011-11-30 00:00:00
Title: 2011/805/EU: A Bizottság végrehajtási határozata ( 2011. november 30. ) a 2007-es és 2008-as svédországi kéknyelv-betegség elleni sürgősségi vakcinázási tervek keretében felmerült kiadásokhoz történő uniós pénzügyi hozzájárulás megállapításáról (az értesítés a C(2011) 8737. számú dokumentummal történt)

3.12.2011   
            
            
               HU
            
            
               Az Európai Unió Hivatalos Lapja
            
            
               L 320/58
            
         A BIZOTTSÁG VÉGREHAJTÁSI HATÁROZATA
   (2011. november 30.)
   a 2007-es és 2008-as svédországi kéknyelv-betegség elleni sürgősségi vakcinázási tervek keretében felmerült kiadásokhoz történő uniós pénzügyi hozzájárulás megállapításáról
   (az értesítés a C(2011) 8737. számú dokumentummal történt)
   (Csak a svéd nyelvű szöveg hiteles)
   (2011/805/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 3. cikke (3) és (4) bekezdésére és (6) bekezdésének második francia bekezdésére,
   mivel:
   
               (1)
            
            
               A költségvetési rendelet 75. cikkének és a végrehajtási szabályok 90. cikke (1) bekezdésének megfelelően az uniós költségvetésből a kiadásokra vállalt kötelezettségeket meg kell előznie az intézmény vagy az intézmény által rájuk ruházott hatáskörökkel rendelkező hatóságok által elfogadott finanszírozási határozatnak, amely megállapítja a kiadásokkal járó intézkedések alapvető elemeit.
            
         
               (2)
            
            
               A 2009/470/EK határozat megállapítja azokat az eljárásokat, amelyek a konkrét állat-egészségügyi intézkedésekhez – köztük a biztonsági intézkedésekhez – nyújtott uniós pénzügyi hozzájárulást szabályozzák. A kéknyelv-betegség lehető leggyorsabb felszámolása érdekében az Uniónak pénzügyileg hozzá kell járulnia a tagállamok által viselt támogatható kiadásokhoz. Az említett határozat 3. cikke (6) bekezdésének második francia bekezdése állapítja meg azokat a százalékos szabályokat, amelyeket a tagállamoknál felmerült költségekre alkalmazni kell.
            
         
               (3)
            
            
               A 349/2005/EK bizottsági rendelet (2) szabályokat állapít meg a 90/424/EGK tanácsi határozat bizonyos állatbetegségek elleni biztonsági intézkedéseire és az azok felszámolását célzó kampány közösségi finanszírozására. A rendelet 3. cikke megállapítja az uniós pénzügyi támogatásra jogosult kiadásokra vonatkozó szabályokat.
            
         
               (4)
            
            
               A 2008/655/EK bizottsági határozatot (3) módosító 2009/19/EK határozat (4) uniós pénzügyi hozzájárulást biztosított a 2007-es és 2008-as svédországi kéknyelv-betegség leküzdését célzó biztonsági intézkedésekhez.
            
         
               (5)
            
            
               Svédország 2009. március 30-án hivatalos visszatérítési kérelmet nyújtott be a 349/2005/EK rendelet 7. cikkének (1) és (2) bekezdése szerint. A Bizottság észrevételeiről, a támogatható kiadások kiszámításának módjáról és a végső következtetésekről 2011. március 28-án kelt levelében tájékoztatta Svédországot.
            
         
               (6)
            
            
               Az uniós pénzügyi hozzájárulást csak akkor lehet kifizetni, ha a tervezett fellépéseket ténylegesen végrehajtották és a hatóságok a megállapított határidőn belül az összes szükséges információt átadták.
            
         
               (7)
            
            
               A svéd hatóságok teljes mértékben eleget tettek a 2009/470/EGK határozat 3. cikkének (4) bekezdésében és a 349/2005/EK rendelet 7. cikkében előírt technikai és adminisztratív kötelezettségeiknek.
            
         
               (8)
            
            
               E megfontolásokra való tekintettel és a 2008/655/EK határozat 3. cikke (2) bekezdése értelmében meg kell állapítani a 2007-es és 2008-as svédországi kéknyelv-betegség felszámolása kapcsán felmerült támogatható kiadásokhoz nyújtandó uniós pénzügyi támogatás teljes összegét.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2007-es és 2008-as svédországi kéknyelv-betegség felszámolásával kapcsolatban felmerült kiadásokhoz nyújtandó uniós pénzügyi hozzájárulás összege 1 281 076,73 EUR. Ez a határozat a költségvetési rendelet 75. cikke értelmében vett finanszírozási határozatnak minősül.
   2. cikk
   Ennek a határozatnak a Svéd Királyság a címzettje.
   
      Kelt Brüsszelben, 2011. november 30-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 55., 2005.3.1., 12. o.
   
      (3)  HL L 214., 2008.8.9., 66. o.
   
      (4)  HL L 8., 2009.1.13., 31. o.